สรุปภาวะตลาดต่างประเทศ ประจำวันที่ 29 มี.ค. 2566
สรุปภาวะตลาดต่างประเทศ ประจำวันที่ 29 มี.ค. 2566
สรุปภาวะตลาดต่างประเทศ ประจำวันที่ 29 มี.ค. 2566
30 มี.ค. 2566

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 300 จุดในวันพุธ (29 มี.ค.) หลังจากบริษัทจดทะเบียน ซึ่งรวมถึงบริษัทไมครอน เทคโนโลยี เปิดเผยแนวโน้มผลประกอบการที่สดใส ซึ่งช่วยให้นักลงทุนคลายความกังวลเกี่ยวกับเสถียรภาพทางเศรษฐกิจ
ดัชนีเฉลี่ยอุตสาหกรรมดาวโจนส์ปิดที่ 32,717.60 จุด พุ่งขึ้น 323.35 จุด หรือ +1.00%, ดัชนี S&amp;P500 ปิดที่ 4,027.81 จุด เพิ่มขึ้น 56.54 จุด หรือ +1.42% และดัชนี Nasdaq ปิดที่ 11,926.24 จุด พุ่งขึ้น 210.16 จุด หรือ +1.79%
ตลาดหุ้นยุโรปปิดบวกในวันพุธ (29 มี.ค.) โดยได้แรงหนุนจากการปรับตัวขึ้นของหุ้นกลุ่มธนาคาร รวมถึงหุ้นยูบีเอสซึ่งปรับตัวขึ้นหลังจากแต่งตั้งซีอีโอคนใหม่ นอกจากนี้ การเปิดเผยแนวโน้มผลประกอบการที่แข็งแกร่งของบริษัทอินฟินิออน ผู้ผลิตเซมิคอนดักเตอร์รายใหญ่ที่สุดของเยอรมนี ได้ช่วยหนุนตลาดด้วย
ทั้งนี้ ดัชนี STOXX 600 ปิดที่ 450.21 จุด เพิ่มขึ้น 5.76 จุด หรือ +1.30%
ดัชนี CAC-40 ตลาดหุ้นฝรั่งเศสปิดที่ 7,186.99 จุด เพิ่มขึ้น 98.65 จุด หรือ +1.39%, ดัชนี DAX ตลาดหุ้นเยอรมนีปิดที่ 15,328.78 จุด เพิ่มขึ้น 186.76 จุด หรือ +1.23% และดัชนี FTSE 100 ตลาดหุ้นลอนดอนปิดที่ 7,564.27 จุด เพิ่มขึ้น 80.02 จุด หรือ +1.07%
ตลาดหุ้นลอนดอนปิดบวกในวันพุธ (29 มี.ค.) เนื่องจากหุ้นกลุ่มการเงินปรับตัวขึ้นหลังนักลงทุนคลายความวิตกเกี่ยวกับวิกฤตธนาคารทั่วโลก และหุ้นกลุ่มอสังหาริมทรัพย์ดีดตัวขึ้นหลังจากร่วงลงในช่วง 3 วันที่ผ่านมา
ทั้งนี้ ดัชนี FTSE 100 ตลาดหุ้นลอนดอนปิดที่ 7,564.27 จุด เพิ่มขึ้น 80.02 จุด หรือ +1.07% โดยปรับตัวขึ้นเป็นวันที่ 3 ติดต่อกันแล้ว
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันพุธ (29 มี.ค.) เนื่องจากนักลงทุนเทขายทำกำไรหลังจากสัญญาน้ำมันพุ่งขึ้นติดต่อกัน 2 วันทำการ ขณะเดียวกันนักลงทุนยังคงจับตาภาวะอุปทานน้ำมันในตลาด
ทั้งนี้ สัญญาน้ำมันดิบ WTI ส่งมอบเดือนพ.ค. ลดลง 23 เซนต์ หรือ 0.3% ปิดที่ 72.97 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนพ.ค. ลดลง 37 เซนต์ หรือ 0.5% ปิดที่ 78.28 ดอลลาร์/บาร์เรล
สัญญาทองคำตลาดนิวยอร์กปิดลบในวันพุธ (29 มี.ค.) เนื่องจากการแข็งค่าของดอลลาร์เป็นปัจจัยกดดันตลาด ขณะที่นักลงทุนจับตาการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) ซึ่งจะบ่งชี้ทิศทางอัตราดอกเบี้ยของธนาคารกลางสหรัฐ (เฟด)
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 5.90 ดอลลาร์ หรือ 0.30% ปิดที่ 1,984.50 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 4.60 เซนต์ หรือ 0.20% ปิดที่ 23.466 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 5.50 ดอลลาร์ หรือ 0.57% ปิดที่ 977.40 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 22.40 ดอลลาร์ หรือ 1.6% ปิดที่ 1,437.10 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพุธ (29 มี.ค.) ขณะที่นักลงทุนจับตาการเปิดเผยข้อมูลเศรษฐกิจที่สำคัญของสหรัฐในสัปดาห์นี้ ซึ่งรวมถึงดัชนีราคาการใช้จ่ายเพื่อการบริโภคส่วนบุคคล (PCE)
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.21% แตะที่ระดับ 102.6478
ดอลลาร์สหรัฐแข็งค่าเมื่อเทียบกับเงินเยน ที่ระดับ 132.67 เยน จากระดับ 130.79 เยน และแข็งค่าเมื่อเทียบกับโครนาสวีเดน ที่ระดับ 10.4090 โครนา จากระดับ 10.3516 โครนา
อย่างไรก็ดี ดอลลาร์อ่อนค่าลงเมื่อเทียบกับฟรังก์สวิส ที่ระดับ 0.9190 ฟรังก์ จากระดับ 0.9193 ฟรังก์ และอ่อนค่าเมื่อเทียบกับดอลลาร์แคนาดา ที่ระดับ 1.3570 ดอลลาร์แคนาดา จากระดับ 1.3603 ดอลลาร์แคนาดา
ยูโรแข็งค่าเล็กน้อยเมื่อเทียบกับดอลลาร์สหรัฐ ที่ระดับ 1.0843 ดอลลาร์ จากระดับ 1.0842 ดอลลาร์ ขณะที่เงินปอนด์อ่อนค่าลงแตะที่ระดับ 1.2314 ดอลลาร์ จากระดับ 1.2336 ดอลลาร์